**MODALITATEA DE CONTESTARE A DECIZIEI AUTORITĂŢII SAU A INSTITUŢIEI PUBLICE ÎN SITUAŢIA ÎN CARE PERSOANA SE CONSIDERĂ VĂTĂMATĂ ÎN PRIVINŢA DREPTULUI DE ACCES LA INFORMAŢIILE DE INTERES PUBLIC**

Este reglementată în Legea nr. 544/2001 privind liberul acces la informaţiile de interes

public, cu modificările şi completările ulterioare şi în H.G. 123/2002 pentru aprobarea

Normelor metodologice de aplicare a Legii nr. 544/2001, la capitolul SANCŢIUNI.

1. În cazul în care o persoană consideră că dreptul privind accesul la

informaţiile de interes i-a fost încălcat, aceasta se poate adresa cu reclamaţie

administrativă Directorului General al Agenţiei Naţionale de Cadastru şi Publicitate

Imobiliară în termen de 30 de zile de la luarea la cunoştinţă a refuzului explicit sau tacit al angajaţilor din cadrul Agenţiei Naţionale de Cadastru şi Publicitate Imobiliară desemnaţi să furnizeze informaţia.

Aceasta va fi soluţionată de Comisia de analiză privind încălcarea dreptului de

acces la informaţiile de interes public. Solicitantul care, după primirea răspunsului la reclamaţia administrativă, se consideră în continuare lezat în drepturile sale prevăzute de lege, poate face plângere la secţia de contencios administrativ a tribunalului, în termen de 30 de zile de la expirarea termenelor prevăzute la art. 7 din Legea nr. 544/2001 (termenele de 10 sau 30 de zile în care Agenţia Naţională de Cadastru şi Publicitate Imobiliară trebuia să răspundă cererii).

Scutirea de taxa de timbru pentru plângerea la tribunal şi recursul la curtea de apel

nu include şi scutirea de la plata serviciilor de copiere a informaţiilor de interes public

solicitate.

2. În cazul în care o persoană se consideră vătămată în drepturile sale

prevăzute de Legea nr. 544/2001, aceasta poate face plângere la secţia de contencios

administrativ a tribunalului în a cărui rază teritorială domiciliază sau la Tribunalul Bucureşti, instituţie în a cărui rază teritorială se află sediul Agenţiei Naţionale de Cadastru şi Publicitate Imobiliară.

Plângerea se face în termen de 30 de zile de la expirarea termenelor prevăzute la art. 7 din Legea nr. 544/2001 (10 de zile sau 30 zile, funcţie de complexitatea informaţiilor, volumul lucrărilor), în care Agenţia Naţională de Cadastru şi Publicitate Imobiliară trebuia să soluţioneze cererea.

Instanţa poate obliga Agenţia Naţională de Cadastru şi Publicitate Imobiliară să

furnizeze informaţiile de interes public solicitate şi să plătească daune morale şi/sau

patrimoniale.

Hotărârea tribunalului este supusă recursului, care se depune la Tribunalul care a pronunţat hotărârea în primă instanţă. Decizia Curţii de Apel este definitivă şi irevocabilă.

Atât plângerea, cât şi apelul se judecă în instanţă în procedură de urgenţă şi sunt scutite de taxă de timbru.